बकरी पालन के बढ़ावे को कराए ट्रेनिंग कोर्स
लुधियाना| गुरुअंगद देव वेटरनरी एंड एनीमल साइंस की तरफ से कृषि विभिन्नता को बढ़ावा देने के लिए साप्ताहिक दो ट्रेनिंग कोर्स करवाए गए। यह कोर्स सुअर और बकरी पालन संबंधी करवाया गया। इन कोर्सों की यह भी विशेषता थी कि बकरी पालन वाला कोर्स खेत्र में काम करते वेटरनरी डाक्टरों और सूअर पालन का कोर्स किसानों के लिए करवाया गया। डा जसविंदर सिंह ने जानकारी दी कि इस क्षेत्र में काम करते कुल 25 वेटरनरी डाॅक्टर बकरी पालन के कोर्स में शामिल हुए। किसानों के लिए करवाए सुअर पालन के कोर्स में पंजाब, हरियाणा, हिमाचल प्रदेश और उत्तर प्रदेश से 58 किसानों ने हिस्सा लिया। ट्रेनिंग कोर्स में उन्हें सुअर पालन से लेकर उनके प्रबंध, सुअरों की खुराक, टीकाकरण और बीमारियों की पहचान उनके इलाज के बारे में जानकारी दी गई।
hin_Deva hin_Deva